Omnibus presentes litteras inspecturis, officialis Autiss., salutem in Domino. Noveritis quod in jure, coram nobis constituti Hugo de Sancta-Palladia, Milo de Sancta-Palladia, Regnaudus de Lurciaco, et Milo de Flayaco, milites, publice sunt confessi se tresdecim denarios et obolum recti census portantes laudes et ventas quos habere dicebantur super terras et prata que fuerunt Hervei de Petra-Pertuysa, militis, et que idem Herveus vener. viris decano et capitulo Autiss. vendidisse dicebatur; et que terre et prata sita sunt, ut dicitur, inter Crebannum et Sanctam-Palladiam, dictis decano et capitulo vendidisse et titulo venditionis imperpetuum quittavisse, pro decem libris tur., suis, quitis et sibi jam solutis a dictis decano et capitulo in pecunia numerata; et de quibus ipsi renunciantes exceptioni non numerata et non tradite sibi pecunie ac spei numerande, dictos decanum et capitulum et eorum successores quittaverunt imperpetuum, coram nobis, se de dictis tresdecim denar. et obolo recti census venditis titulo venditionis devestientes, ei Johannem de Venussia, camerarium dictorum decani et capituli, loco et nomine eorumdem, titulo emptionis investientes de eisdem, etc. Datum, anno Domini Mº CCº LXº quarto, mense novembri.